Husein-begova džamija u Bosanskom Brodu
<s>Husein-begova džamija u Bosanskom Brodu, nalazi se u centru naselja i općine Bosanski Brod, Bosna i Hercegovina.</s><s>Zajedno sa haremom, proglašena je za nacionalni spomenik BiH.</s>

<s>Historija 
Džamija prvi put izgrađena je u XVIII vijeku.</s><s>Nije poznata tačna godina izgradnje i ko je utemeljitelj džamije.</s><s>Srušena je 1908. godine  i prenesena u Sijekovac, da bi na njezinom mjestu bila podignuta nova.</s>

<s>Husein-begova džamija ponovo je izgrađena 1909. godine, sredstvima bosanskohercegovačke vlade.</s><s>O tome sačuvan je prepis natpisa u Gazi Husref-begovoj biblioteci u Sarajevu.</s><s>Na džamiji se srušio krov i bili su oštećeni zidovi.</s><s>Kronogram je sastavio pjesnik Enverija.</s><s>Pored godine ispisane brojkama ispod teksta, izražen je natpis u ebdžedu u posljednjem distihonu kronograma.</s><s>Husein-begova džamija srušena je u oktobru 1992. godine.</s>

<s>Opis 
Izgled prve džamije se može donekle rekonstruirati jedino uz pomoć fotografije.</s><s>Bila je to jednoprostorna džamija sa drvenom munarom koja se gradila na tim prostorima.</s>

<s>Džamija izgrađena 1909. godine bila je potkupolna džamija dimenzija: glavni molitveni prostor cca. 10,00 x 10,00 m, ulazni trijem sa sofama 10,00 x 3,00 m, munara visine oko 33,00 m. Prema dostupnim fotografijama, džamija je imala drveni trijem bez galerije.</s>

<s>Prema projektu iz 2003. godine i izgradnji iz 2004, novi objekt džamije izveden je u vidu skeletne konstrukcije (AB serklaži i grede) sa ispunom od opeka-bloka debljine 30 cm.</s><s>Dimenzije su 13,20 x 10,00 m. U prizemlju su dvije cjeline: ulazni dio i glavni molitveni prostor.</s><s>Uz ulazni dio je  abdesthana sa sanitarijama.</s>

<s>Centralni dio džamije pokriven je armirano-betonskom kupolom radijusa cca. 8,00 m. Zračni prostor, u centralnom dijelu ispod kupole, ima visinu od oko 10,50 m.</s>

<s>Ulazni dio džamije pokriven je sa tri manje betonske kupolice radijusa 2,00 m, i nalaze se na visinskoj koti 5,50 m od prizemlja.</s><s>Sve kupole pokrivene su bakarnim limom.</s><s>Armiramo betonska munara je visine 35,00 m.</s>

<s>Uz džamiju je bio harem u kojem se nalazilo 13-15 obilježenih nišana, od kojih se za jedan smatralo da je pripadao utemeljitelju džamije – Husein-begu.</s>

<s>Povezano 
 Spisak džamija u Bosni i Hercegovini</s>

<s>Reference</s>

<s>Literatura 
 Mehmed Mujezinović, Islamska epigrafika Bosne i Hercegovine, Knjiga II, 3. izdanje, Biblioteka "Kulturno naslijeđe", Sarajevo –Publishing, 1998.</s><s>Madžida Bećirbegović, Džamije sa drvenom munarom u Bosni i Hercegovini, Sarajevo-Publishing, Sarajevo, 1999.</s>

<s>Vanjske veze 
 Zvanična stranica Islamske zajednice u Bosni i Hercegovini
 Zvanična stranica muftijstva Banja Luka
 Zvanična stranica medžlisa IZ Banja Luka
 Zvanična stranica komisije nacionalnih spomenika Bosne i Hercegovine</s>

<s>Džamije u Bosanskom Brodu</s>

